ചിരട്ടപ്പാല് ഇറക്കുമതിയില്നിന്ന് പിന്മാറണമെന്ന് കടുത്തുരുത്തി: ചിരട്ടപ്പാല് ഇറക്കുമതി നടത്തുവാനുള്ള കേന്ദ്ര സര്ക്കാര് നീക്കം കേരളത്തിലെ ചെറുകിട റബര് കര്ഷരുടെ ജീവിതം കൂടുതല് ദുരിതം നിറഞ്ഞതാക്കുമെന്നും ഇറക്കുമതിയില്നിന്ന് കേന്ദ്രം പിന്മാറണമെന്നും കേരള ജനപക്ഷം കടുത്തുരുത്തി നിയോജക മണ്ഡലം കമ്മിറ്റി യോഗം അവശ്യപ്പെട്ടു. നിയോജക മണ്ഡലം പ്രസിഡന്റ് സച്ചിന് ജയിംസ് അധ്യക്ഷത വഹിച്ച യോഗം ജില്ലാ ജനറല് സെക്രട്ടറി മാത്യു കൊട്ടാരം ഉദ്ഘാടനം ചെയ്തു. ജോജോ കുഴിവേലി കിടങ്ങൂര്, സേവ്യര് മണ്ഡപം, ടി.കെ. പുരുഷോത്തമന്, ബെന്നി പി. ഞീഴുര്, ബിനോയ് മുളക്കുളം, സോബിച്ചന് മരങ്ങാട്ടുപിള്ളി, ജോസ് പുളിക്കമാലില്, കുരുവിള കണ്ണാല, ടി.കെ. സുഗുണന്, ജോയി തടത്തില്, തങ്കച്ചന് ചെറുവള്ളിപ്പറന്പില്, തന്പി പഴഞ്ചിറ, മോബിന് സേവ്യര്, ഐസക് ജോണ് തുടങ്ങിയവര് പ്രസംഗിച്ചു.